text: Arbeiðsbólkurin skal gera uppskot til nýtslu og skipan fyri, hvussu landsstýrisins jarðir av Boðanesi og niðan í Hoydalar kunnu gerast ein virkin og fjøltáttaður partur av einum samlaðum frílendisøki, borgarunum at frama
text: #000001
text: Økið snýr seg um Sanatoriutrøðna, ið er góðar 200.000 fermetrar til støddar. Økið gongur frá sambindingini Hvítanesvegur/Eystari ringvegur og oman á sjálvt Boðanes (tyrlupallin). Høvuðsparturin av lendinum er millum Hoydalsá og ringvegin. Arbeiðsbólkurin er mannaður av embætisfólki úr Tórshavnar kommunu, Fornminnissavninum og Umhvørvisstovuni.
text: #000002
text: Arbeiðsbólkurin skal gera eina sokallaða nýtsluætlan yvir økið, sum síðan verður send Innlendismálaráðnum og Tórshavnar kommunu til støðutakan.
text: #000003
text: Arbeitt verður við nógvum hugskotum, m.a. er landsins fyrsti bóltvøllur partur av økinum, eins og Hoydalsá er tað. Hoydalsá var áður ein av Føroya bestu áum til sjósílaveiðu, og møguleikin fyri at endurskapa hana sum slíka verður kannaður.
text: #000004
text: Hugsað verður eisini um at veita hundaeigarum eitt stað til rørslu av teirra kelidýrum. Ætlanin er eisini at planta í økinum. Pláss til útilív og dvøl hjá barnafamiljum v.m., sokallaði ressingarstøð í náttúruni, eru eisini frammarlaga í hugsjónunum.
text: #000005
text: Umhvørvisstovan hevur gjørt ein 3D film av økinum og kann hann síggjast her.
text: #000006
text: Ein partur av víðari arbeiðinum er at burturleiða dálkingarkeldur, frárensl frá vegnum, kloakk o.ø. Hetta hongur neyvt saman við at reinsa Hoydalsá.
text: #000007
text: Nærri kunning fæst við at venda sær til Trónd Leivsson, landsskógarvørð á Umhvørvisstovuni, tlf. 210966 ella TrondurL@us.fo.
text: #000008
text: Fá alt tað nýggjasta frá Umhvørvisstovuni við.
text: #000011
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000012
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000013